Аляксандр: Рыбалка, як і іншыя віды актыўнага адпачынку, такая папулярная яшчэ і таму, што, дзякуючы ёй у нас хоць часам з’яўляецца магчымасць збегчы ад урбанізацыі і глабалізацыі. Праўда, уцякаючы, мы ўсведамляем, што ўсё ж канчаткова зняволеныя імі: гэтыя прайгравальнікі, якія мы вешаем на галінку, усюдыісныя джыпы, якія падганяем пад самы бераг і ледзь не з іх рыбачым, вугаль, які купляем на запраўцы. Мы рэдка разводзім вогнішчы, таму што гэта не ўсюды дазволена або проста лянота (мангал такі зручны!). Мы бяжым з горада, але абавязкова цягнем яго за сабой.